CELEX: 52003PC0191
Language: fi
Date: 2003-04-16
Title: Ehdotus: Euroopan parlamentin ja neuvoston päätös eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisesta

Avis juridique important

|

52003PC0191

Ehdotus: Euroopan parlamentin ja neuvoston päätös eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisesta  /* KOM/2003/0191 lopull. - COD 2003/0067 */  

Ehdotus: EUROOPAN PARLAMENTIN JA NEUVOSTON PÄÄTÖS eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisesta(komission esittämä)PERUSTELUTNeuvosto hyväksyi 20. joulukuuta 2000 Media Plus -ohjelman 1. tammikuuta 2001 ja 31. joulukuuta 2005 väliseksi ajaksi. Sen talousarvio on 350 miljoonaa euroa.Ohjelma on tulosta perustamissopimuksen 157 artiklan nojalla tehdystä Euroopan komission ehdotuksesta, jonka tarkoituksena on jatkaa yhteisön toimintaa tällä sektorilla. Komissio pani alun perin täytäntöön toimintaohjelman Euroopan audiovisuaalisen teollisuuden kehityksen edistämiseksi (Media) (1991-1995), joka hyväksyttiin neuvoston päätöksellä 90/685/ETY ja johon sisältyi erityisesti eurooppalaisten audiovisuaalialan teosten kehittämisen ja levittämisen tukemiseen tähtääviä toimenpiteitä. Tätä seurasi Media II -ohjelma (1996-2000), joka hyväksyttiin neuvoston päätöksellä 95/563/EY ja neuvoston päätöksellä 95/564/EY. Media II -ohjelmassa vahvistettiin yhteisön strategia Euroopan audiovisuaalialan kehittämiseksi ja vahvistamiseksi.Media Plus -ehdotuksella pyrittiin seuraaviin tavoitteisiin:- Euroopan audiovisuaalialan, pienet ja keskisuuret yritykset mukaan lukien, kilpailukyvyn parantaminen eurooppalaisilla ja kansainvälisillä markkinoilla. Tätä varten tuetaan eurooppalaisten audiovisuaalisten teosten kehittämistä, levitystä ja myynninedistämistä uusien teknologioiden kehitys huomioon ottaen- sellaisten toiminta-alojen vahvistaminen, jotka parantavat osaltaan eurooppalaisten teosten valtioiden rajat ylittävää liikkuvuutta- kielellisen ja kulttuurisen moninaisuuden kunnioittaminen ja kehittäminen Euroopassa- Euroopan audiovisuaalisen kulttuuriperinnön esille tuonti erityisesti digitalisoinnin ja verkottamisen avulla- audiovisuaalialan kehittäminen sellaisissa maissa tai sellaisilla alueilla, joiden audiovisuaalialan tuotantomahdollisuudet ovat vähäiset ja/tai jotka ovat kielialueeltaan tai pinta-alaltaan pieniä, sekä pienten ja keskisuurten yritysten verkottumisen ja rajat ylittävän yhteistyön vahvistaminen- uutta teknologiaa käyttävien uudentyyppisten audiovisuaalisten sisältöjen levittäminen.Media Plus -ohjelmassa pyritään vahvistamaan Euroopan audiovisuaalialan kilpailukykyä lukuisilla tukitoimilla, jotka koskevat tuotantohankkeiden ja -yhtiöiden kehittämistä sekä elokuvien ja audiovisuaaliohjelmien levitystä ja myynninedistämistä. Ohjelma on ollut käynnissä vuodesta 1991. Tänä aikana se on mahdollistanut tuhansien elokuvien levittämisen Euroopan unionin alueella sekä esimerkiksi lukuisten muiden elokuvien kehittämisen tai markkinoinnin. Lisäksi ohjelmasta on tuettu lukuisia tapahtumia, joilla pyritään helpottamaan markkinoille pääsyä ja parantamaan kansalaisten mahdollisuutta nauttia Euroopan audiovisuaalisesta perinnöstä.Ohjelma päättyy aikana, jolloin Euroopan unionin rakenne ja toiminta ovat merkittävästi muuttumassa. Useat merkittävät tekijät tuovat varmasti mukanaan muutoksia yhteisön toimintaan tällä alalla: Euroopan unioni ottaa vastaan 10 uutta jäsenvaltiota, hallitustenvälinen konferenssi tuottaa tuloksia Euroopan tulevaisuutta käsittelevän valmistelukunnan työn pohjalta, Euroopan parlamentti valitaan uudelleen ja uusi Euroopan komissio nimitetään. On selvää, että nämä muutokset vaikuttavat myös audiovisuaalialaan, ja ohjelman on sopeuduttava muutoksiin. Tällä haavaa ei kuitenkaan ole mahdollista ennustaa täsmällisesti muutoksia ja niiden laajuutta.Tilanteesta huolimatta on välttämätöntä varmistaa yhteisön tuki alalle ja välttää perustamissopimuksessa asetettuja yhteisön tavoitteita tukevien mekanismien häiriytyminen. Toimien piiriin kuuluu lisäksi suuri joukko audiovisuaalialan toimijoita. Näiden seikkojen vuoksi Euroopan komissio ehdottaa, että ohjelmaa jatkettaisiin muutoksitta vuoden 2006 ajan.On varmistettava oikeusperusta, jotta ohjelman kestoa voidaan pidentää vuodella. Samanaikaisesti komissio tutkii kaikki mahdollisuudet toimia tällä alalla valmistelevien toimien, kuten "kasvu ja audiovisuaaliala i2i" -aloitteen avulla, sekä Media Plus -päätöksessä säädettyjen kokeiluhankkeiden avulla.Tämän ratkaisun avulla komissio voi saatujen kokemusten perusteella ja ohjelman perustamispäätöksen 12 artiklassa tarkoitetun arvioinnin perusteella valmistella ehdotuksen uudeksi ohjelmaksi, josta myönnetään yhteisön tukea audiovisuaalialalle.Euroopan komissio aikoo esittää ennen vuoden 2003 loppua ehdotuksen uuden yhteisön ohjelman perustamisesta Euroopan audiovisuaalialan tukemiseksi. Ohjelma alkaisi vuonna 2007. On selvää, että muut unionin toimielimet ja asianomaiset toimijat pitävät Media-ohjelmia menestyksenä, ja Euroopan komissio aikoo kehitttää edelleen toimintaansa tällä alalla.Siksi Euroopan komissio ehdottaa, että- Media Plus -ohjelmaa pidennetään vuodeksi 2006- pidennetyn Media Plus -ohjelman kokonaistalousarvio muutetaan 435,60 miljoonaksi euroksi.2003/0067 (COD)Ehdotus: EUROOPAN PARLAMENTIN JA NEUVOSTON PÄÄTÖS eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 157 artiklan 3 kohdan,ottavat huomioon komission ehdotuksen, [1][1]  EYVL C [...], [...], s. [...].ottavat huomioon talous- ja sosiaalikomitean lausunnon, [2][2]  EYVL C [...], [...], s. [...].ottavat huomioon alueiden komitean lausunnon, [3][3]  EYVL C [...], [...], s. [...].noudattavat perustamissopimuksen 251 artiklassa määrättyä menettelyä, [4][4]  EYVL C [...], [...], s. [...].sekä katsovat seuraavaa:1) Neuvosto perusti päätöksellä 2000/821/EY eurooppalaisten audiovisuaalisten teosten kehittämisen, levityksen ja myynninedistämisen tukemista koskevan Media Plus -ohjelman, joka kestää 1 päivästä tammikuuta 2001 31 päivään joulukuuta 2005.2) On välttämätöntä varmistaa Euroopan audiovisuaalialaa tukevan yhteisön politiikan jatkuminen perustamissopimuksen 157 artiklan mukaisten yhteisön tavoitteiden kannalta,OVAT TEHNEET TÄMÄN PÄÄTÖKSEN:1 artiklaMuutetaan päätös 2000/821/EY seuraavasti:1) Korvataan 1 artiklan 1 kohdassa ilmaisu "31 päivänä joulukuuta 2005" ilmaisulla "31 päivänä joulukuuta 2006".2) Korvataan 5 artiklan 2 kohdan rahoitusohjeen ilmaisu "350 miljoonaa euroa" ilmaisulla "435,60 miljoonaa euroa".2 artiklaTämä päätös tulee voimaan sinä päivänä, jona se julkaistaan Euroopan unionin virallisessa lehdessä.3 artiklaTämä päätös on osoitettu kaikille jäsenvaltioille.Tehty Brysselissä [...]Euroopan parlamentin puolesta Neuvoston puolestaPuhemies PuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala(t): kulttuuri - teollisuuspolitiikkaToiminnan ala(t): Tuki audiovisuaalialalleToimenpiteen nimi: EUROOPAN PARLAMENTIN JA NEUVOSTON PÄÄTÖS eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus - Kehittäminen, levitys ja myynninedistäminen) 20 päivänä joulukuuta 2000 tehdyn neuvoston päätöksen 2000/821/EY muuttamisesta1. BUDJETTIKOHTA/-KOHDATB3-2010 MEDIA Plus (15.05.01.01)B3-2010A (15.01.04.08)2. NUMEROTIEDOT2.1 Toimenpiteen kokonaismäärärahat (B osa):85,600 miljoonaa euroa maksusitoumusmäärärahoinaMäärä osoittaa, mikä budjettivaikutus on ehdotuksella pidentää ohjelmaa, jonka on määrä päättyä 31. joulukuuta 2005, yhdellä vuodella vuodeksi 2006.Määrä koskee 25 jäsenvaltiota. Summa, joka vastaa vuonna 2004 tapahtuvan laajentumisen vaikutuksia, lisätään ohjelman määrärahoihin sen jatkamista koskevan ehdotuksen muutoksen mukaisesti.2.2 Toimenpiteen soveltamisaika:1. tammikuuta 2006 - 31. joulukuuta 20062.3 Monivuotinen kokonaismenoarvio:a) Maksusitoumusmäärärahojen (MSM)/maksumäärärahojen (MM) aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)&gt;TAULUKON PAIKKA&gt;b) Tekninen ja hallinnollinen apu ja tukimenot (vrt. kohta 6.1.2)&gt;TAULUKON PAIKKA&gt;&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen  (vrt. kohdat 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4 Yhteensopivuus ohjelmasuunnitelman ja rahoitusnäkymien kanssa[X] Ehdotus on tehdyn ohjelmasuunnitelman mukainen.2.5 Vaikutukset tuloihin: [5][5]  Lisätietoja erillisessä ohjeasiakirjassa.[X] Ehdotus ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat)3. BUDJETTITIEDOT&gt;TAULUKON PAIKKA&gt;4. OIKEUSPERUSTAEY:n perustamissopimuksen 251 artikla.EY:n perustamissopimuksen 157 artikla.5. KUVAUS JA PERUSTELUT5.1 Yhteisön toiminnan tarve [6][6]  Lisätietoja erillisessä ohjeasiakirjassa.5.1.1 Toiminnan tavoitteetJatkamisen tavoitteena on varmistaa Media Plus -ohjelman jatkaminen vuonna 2006 Euroopan audiovisuaalialan tukemiseksi. Nykyinen ohjelma päättyy 31. joulukuuta 2005. Pidennys katsotaan tarpeelliseksi, jotta varmistetaan yhteisön toiminnan jatkuminen siirtymäkaudella, jolle ovat ominaisia hyvin merkittävät institutionaaliset muutokset (unionin laajentuminen, uusi Euroopan parlamentti ja uusi komissio). Pidennyksen avulla Media-ohjelma voidaan myös sopeuttaa rahoitusnäkymiin, jotka on hyväksytty koko komissiota koskeviksi vuoteen 2006 saakka.Tämä pidennyspyyntö sisältää muutoksen Media Plus -ohjelman perustamisesta 20. joulukuuta 2000 tehtyyn neuvoston päätökseen 2000/821/EY vain ohjelman keston osalta. Tämän johdosta vahvistetaan talousarvion jatkaminen vuodella.Päätöksen tavoite säilyy muuttumattomana: Euroopan audiovisuaalialan kasvun ja työllisyyden tukeminen, alan kilpailukyvyn parantaminen Euroopassa ja maailmanlaajuisesti sekä unionin yhtenäismarkkinoiden vahvistaminen kulttuurista monimuotoisuutta suojellen ja kehittäen.5.1.2 Ennakkoarviointiin liittyvät toimenpiteetMedia Plus -ohjelma on jatkoa Media I ja II -ohjelmille, jotka käynnistettiin vuosina 1991 ja 1995. Ohjelmilla pyritään tarjoamaan jatkuvaa tukea Euroopan audiovisuaalialalle, ja niitä tarkistetaan säännöllisesti ja mukautetaan vastaavasti alalla ilmeneviin tarpeisiin. Arviointi käsittää ennakko-, väli- ja jälkiarvioinnin, jotka ovat joskus osittain päällekkäisiä. Media Plus -ohjelma on suunniteltu huolellisen ennakkoarvioinnin ja asianomaisten osapuolten kuulemisen jälkeen. Ennakkoarviointi perustui vuonna 2000 päättyneen Media II -ohjelman tuloksiin. Euroopan audiovisuaalialaa tukeva yhteisön ohjelma on osoittanut, että sillä on merkittävä positiivinen vaikutus Euroopan audiovisuaalimarkkinoihin, ja Media II -ohjelman täytäntöönpano on auttanut kohdentamaan yhteisön toimet paremmin.5.1.3 Jälkiarvioinnin perusteella toteutetut toimenpiteetKomissio on parhaillaan käynnistämässä Media Plus -ohjelman väliarviointia, jonka tulokset auttavat todennäköisesti määrittämään paremmin yhteisön toimien laajuuden ja luonteen. Arvioinnissa keskitytään ohjelman täytäntöönpanon kahteen ensimmäiseen vuoteen. Siinä etsitään suorituskykyä mittaavia indikaattoreita ja täytäntöönpanon puutteita, jotka korjataan Media Plus -ohjelman jatkoa varten.5.2 Suunnitellut toimet ja yhteisön rahoitustukea koskevat yksityiskohtaiset säännötMedia Plus -ohjelmassa säädetään audiovisuaalihankkeita edeltävistä ja niiden jälkeisistä toimista. Varsinaiseen tuotantoprosessiin ei voi saada yhteisön tukea, koska toissijaisuusperiaatteen mukaisesti se kuuluu audiovisuaalituotantoa tukevien kansallisten ohjelmien piiriin. Toiminnassa keskitytään hankkeen kehitysvaiheeseen ja huolehditaan siitä, että eri toimijat kuten ohjaajat, tuottajat ja käsikirjoittajat voivat kehittää luovia hankkeita johdonmukaisen liiketaloudellisen suunnitelman avulla. Tässä kehitysosassa varmistetaan sekä yksityishenkilöille että ryhmille mahdollisuus saada korkotukilainoja sekä taiteellisesti että kaupallisesti täysimittaisten hankkeiden kehittämiseen.Suurimmalla osalla yhteisön tuesta pyritään tukemaan eurooppalaisten audiovisuaalituotteiden levityskustannuksia tuotannon jälkeen. Sen muotoja ovat tuet ja automaattinen tukijärjestelmä eurooppalaisille levittäjille. Tuen myöntäminen riippuu levityssuunnitelman kaupallisesta toteutettavuudesta sekä levitettävän hankkeen eurooppalaisesta ja kulttuurisesta arvosta. Levitysosassa keskitytään eurooppalaisten audiovisuaalituotteiden liikkumiseen maasta toiseen. Se käsittää sekä teatteri- että tv-levityksen, ja siinä painotetaan erityisesti uuden teknologian käyttöä levitysprosessissa. Toimi sisältää tuet ja tuottoihin kytketyt tuet eurooppalaisten elokuvien ja audiovisuaalituotteiden levityskustannusten kattamiseksi.Euroopan audiovisuaalialan kilpailukyvyn parantamiseksi ja audiovisuaalialan eurooppalaisten markkinoiden vahvistamiseksi Media-ohjelmasta tuetaan eurooppalaisten elokuvien myynninedistämistoimia Euroopassa ja sen ulkopuolella. Media Plus -ohjelman myynninedistämisosassa tuetaan eurooppalaista elokuvaa, dokumentti- ja animaatioelokuvafestivaaleja sekä myynninedistämistoimintaa kaikkialla maailmassa. Toimi sisältää festivaalien tukemisen enintään 50 prosentilla niiden kokonaistalousarviosta sekä myynninedistämistoimia koskevat palvelusopimukset.5.3 ToteuttamismenetelmätJärjestelyn toteutuksessa noudatetaan yhteisön toimintaa koskevia yleisiä sääntöjä. Siihen sisältyvät yksityiskohtaisiin rahoituspyyntöihin perustuvat tuet, lainat ja yhteisrahoitusjärjestelyt. Yhteisö rahoittaa täysimääräisesti sellaisia palveluita kuin asiantuntijapaneeleiden järjestäminen, markkinatutkimukset, hankkeiden arviointi ja tekninen apu. Rahoitus myönnetään tarjous- ja ehdotuspyyntöjen perusteella.Media Plus -ohjelmaa hallinnoi keskitetysti komissio. Brysselissä sijaitseva teknisen avun toimisto tukee komissiota johtamiseen liittyvissä kysymyksissä. Toimisto saa rahoituksensa budjettikohdasta B3-2010A (15.01.04.08) (johon sisältyvät sekä Media Plus että Media-koulutus). Media-desk-yhteyspisteet huolehtivat kansallisella tasolla ja yhteistyössä kansallisten viranomaisten kanssa yhteydenpidosta ohjelmasta tukea saaviin tahoihin. On huomattava, että on käynnistetty selvitys, jossa tutkitaan mahdollisuutta korvata nykyinen teknisen avun toimisto täytäntöönpanovirastolla.6. RAHOITUSVAIKUTUKSET6.1 Kokonaisrahoitusvaikutus, B osa - (koko ohjelmakaudeksi)6.1.1 RahoitustukiMaksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;Kustannusten luonne voi muuttua, jos vuonna 2003 käynnistettävä kustannuksia ja tehokkuutta koskeva selvitys osoittaa, että ohjelman hallintoa varten olisi hyödyllistä perustaa täytäntöönpanovirasto.6.2 Toimenpidekohtainen kustannuslaskelma, B osa (koko ohjelmakaudeksi) [7][7]  Lisätietoja erillisessä ohjeasiakirjassa.Maksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;Laskentatapa on tarvittaessa selitettävä.7. VAIKUTUKSET HENKILÖSTÖÖN JA HALLINTOMENOIHIN7.1 Vaikutus henkilöstöönNykyisten ohjelmien täytäntöönpanoa hallinnoivat virkamiehet vastaavat myös Media Plus -ohjelman pidennyksen hallinnoinnista.Budjettikohtaan B3-2010A (15.01.04.08) sisältyy molempien ohjelmien (Media Plus ja Media-koulutus) henkilöstö- ja hallintokulut.&gt;TAULUKON PAIKKA&gt;7.2 Henkilöstön taloudellinen kokonaisvaikutus&gt;TAULUKON PAIKKA&gt;Määrät edustavat 12 kuukauden kokonaismenoja.7.3 Muut toimesta johtuvat hallintomenot&gt;TAULUKON PAIKKA&gt;Määrät edustavat 12 kuukauden kokonaismenoja.1 Mainittava komiteatyyppi sekä ryhmä, johon se kuuluu.&gt;TAULUKON PAIKKA&gt;Henkilöstö- ja hallintoresurssitarpeet rahoitetaan vuosittaisen määrärahojen jakoa koskevan menettelyn yhteydessä pääosaston hallintoon osoitetuista määrärahoista.8. SEURANTA JA ARVIOINTI8.1 SeurantajärjestelmäOhjelman pidennyksen täytäntöönpanossa jatketaan Media Plus -ohjelmaa varten luodun järjestelmän käyttöä. Se käsittää eri ehdotuspyyntöjen valintalautakuntiin osallistumisen, nykyisten palvelusopimusten seurannan sekä komission ja edunsaajien välisten kaikkien maksutapahtumien valvonnan.8.2 Arvioinnin yksityiskohtaiset säännöt ja arviointijaksotKomissio on parhaillaan käynnistämässä Media Plus -ohjelman väliarviointia riippumattoman konsultin avustamana. Arvioinnin tulosten avulla voidaan tarvittaessa korjata nykyisen ohjelma täytäntöönpanoon ja rakenteeseen liittyviä puutteita. Media Plus -ohjelman päättyessä riippumaton taho tekee arvioinnin ohjelman vaikutuksista. Jälkiarvioinnin tulokset toimitetaan parlamentille, neuvostolle, alueiden komitealle sekä Euroopan talous- ja sosiaalikomitealle.9. PETOSTENTORJUNTATOIMETKaikissa komission ja edunsaajan välillä tehtävissä sopimuksissa ja oikeudellisissa sitoumuksissa määrätään mahdollisuudesta, että komission yksiköt tai tilintarkastustuomioistuin tekevät tarkastuksen edunsaajan tiloissa, sekä mahdollisuudesta, että edunsaajien on toimitettava kaikki olennaiset sopimuksiin ja oikeudellisiin sitoumuksiin liittyviä menoja koskevat asiakirjat ja tiedot viiden vuoden ajan sopimuskauden jälkeen. Edunsaajien on laadittava selvitykset hankkeesta ja sen kuluista, jotka tarkastetaan sekä tukikelpoisuuden että sisällön osalta yhteisön avustusta koskevien sääntöjen mukaisesti sekä sopimusvelvoitteet, taloudelliset periaatteet ja moitteeton varainhoito huomioon ottaen.